Diari Oficial de la Generalitat Valenciana


Sumari del DOGV 7266, del 05-05-2014 (2014/3857)

RESOLUCIÓ conjunta de 30 d'abril de 2014, del director general de l'Esport i del director general de Joventut i de l'Institut Valencià de la Joventut.Generalitat Jove, per la qual es convoca el Programa Lliure d'Estiu dins de la campanya d'activitats nàutiques de la Generalitat «A la Mar 2014».
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7266

Data del DOGV
:   05-05-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/3857


Data del document
:   30-04-2014

Organisme emissor
:   Institut Valencià de la Joventut

Tipus de document
:   Resolució

Descriptors 

:   * ajuda pública

RESOLUCIÓ conjunta de 30 d'abril de 2014, del director general de l'Esport i del director general de Joventut i de l'Institut Valencià de la Joventut.Generalitat Jove, per la qual es convoca el Programa Lliure d'Estiu dins de la campanya d'activitats nàutiques de la Generalitat «A la Mar 2014». [2014/3857]  
L'Estatut d'Autonomia de la Comunitat Valenciana atribuïx a la Generalitat competència exclusiva en matèria de joventut (article 49.1.25) i en matèria d'esport (49.1.28).  
La Llei 2/2011, de 22 de març, de la Generalitat, de l'Esport i l'Activitat Física de la Comunitat Valenciana, establix en l'article 3.30 com a línia general d'actuació, fomentar i difondre les activitats nàutiques i els esports relacionats amb el mar. Així mateix, l'article 32 establix que es prestarà atenció preferent a les campanyes de promoció esportiva relacionades amb els esports nàutics. I l'article 33 que les escoles de la mar de la Generalitat són centres de pràctica, formació i difusió de les activitats nàutiques.  
La Llei 18/2010, de 30 de desembre, de la Generalitat, de Joventut de la Comunitat Valenciana establix com una de les funcions de l'IVAJ.GVA JOVE, impulsar la prestació de servicis a la joventut i potenciar l'exercici d'activitats de temps lliure. I que la Generalitat potenciarà programes destinats a promoure i facilitar l'accés de la població juvenil a servicis de caràcter cultural, esportiu, recreatiu, de consum, de transport i semblants.  
D'acord amb estes competències i disposicions legals, i amb la intenció de complir amb les línies mencionades, la Generalitat organitza anualment la campanya de promoció de les activitats nàutiques «A la Mar».  
Per la Resolució conjunta de 17 de gener de 2014, del director general de l'Esport i del director general de Joventut i de l'Institut Valencià de la Joventut.Generalitat Jove es va convocar la campanya d'activitats nàutiques de la Generalitat «A la Mar 2014», la qual incloïa el Programa Blau (DOCV 7199, 24.01.2014).  
Des de la Generalitat, amb la intenció de promocionar el contacte i gaudi de l'entorn marí entre la població durant els mesos d'estiu, així com l'èxit de més autonomia en la pràctica dels esports nàutics, s'ha dissenyat el Programa Lliure d'estiu, objecte de la present disposició.  
  
Per tot això, en virtut de les competències atribuïdes a la Conselleria d'Educació, Cultura i Esport i a l'IVAJ.GVA JOVE i d'acord amb el conveni de col·laboració de 19 de febrer de 2013 subscrit entre la Generalitat i l'Institut Valencià de la Joventut.Generalitat Jove per a la gestió conjunta de la campanya d'activitats nàutiques de la Generalitat «A la mar», resolem conjuntament:  
  
Primer  
Convocar, dins de la campanya d'activitats nàutiques de la Generalitat «A la Mar 2014», el Programa Lliure d'Estiu.  
El Programa Lliure d'Estiu inclou una sèrie d'activitats esportives, recreatives i formatives dirigides a l'aprenentatge i la difusió dels esports nàutics i a fomentar el coneixement, la conservació i el respecte del medi marí, amb especial atenció als jóvens.  
  
Segon  
Aprovar les bases per les quals es regirà la present convocatòria i que figuren com annex I a la present resolució.  
  
Tercer  
La Direcció General de l'Esport i la Direcció General de Joventut i de l'IVAJ.GVA JOVE es reserven el dret a modificar l'oferta i el programa d'activitats, i a adaptar-lo a la demanda o a l'interés públic. A més, s'hi podran incorporar noves escoles de la mar, així com suspendre alguna de les activitats oferides, si circumstàncies de qualsevol tipus impedixen el desenrotllament normal d'estes.  
  
Quart  
La present resolució entrarà en vigor l'endemà de ser publicada en el Diari Oficial de la Comunitat Valenciana.  
Contra la present resolució, que no esgota la via administrativa, les persones interessades podran interposar un recurs d'alçada davant dels òrgans que han dictat l'acte o el superior jeràrquic, en el termini d'un mes, a comptar de l'endemà de ser publicada en el Diari Oficial de la Comunitat Valenciana. Tot això, de conformitat amb el que disposen els articles 107, 114 i 115 de la Llei de Règim Jurídic de les Administracions Públiques i del Procediment Administratiu Comú.  
  
  
València, 30 d'abril de 2014.- El director general de l'Esport: Mateo Castellá Bonet. El director general de l'IVAJ.GVA JOVE: Marcos Sanchis Fernández.  
  
  
ANNEX I  
Bases per les quals es regirà el Programa Lliure d'Estiu dins de la campanya d'activitats nàutiques de la Generalitat «A la Mar 2014».  
  
La Direcció General de l'Esport (d'ara en avant, DGE) i la Direcció General de la Joventut i de l'Institut Valencià de la Joventut.Generalitat Jove (d'ara en avant IVAJ.GVA JOVE) organitzen el Programa Lliure d'Estiu, dins de la campanya d'activitats nàutiques de la Generalitat «A la Mar 2014», amb la col·laboració del club nàutic de la Vila Joiosa, en instal·lacions i equipaments de la mateixa Generalitat a Benicàssim i Borriana, i del club nàutic esmentat.  
  
1. Objecte  
Regular els cursos de familiarització o millora de les activitats nàutiques en el període estival des d'un punt de vista recreatiu i formatiu, i facilitar l'aprenentatge i la pràctica dels esports nàutics.  
  
2. Participants  
Podrà participar-hi qualsevol persona, de manera individual o col·lectiva, que complisca les condicions de participació i els requisits d'inscripció arreplegats en estes bases.  
  
2.1. Condicions de participació  
- Tindre 9 anys o més durant l'any de realització del curs (nascuts/des en 2005 o anteriors).  
- Tindre l'edat suficient per a la modalitat nàutica i nivell, segons allò que s'ha estipulat en la base 3.2.  
- Saber nadar correctament.  
- No presentar contraindicacions medicosanitàries per a la pràctica de les activitats nàutiques.  
- Per al nivell de perfeccionament de vela, posseir els coneixements tècnics del nivell inferior, que hauran d'acreditar-se documentalment en incorporar-se al curs.  
2.2. Obligacions dels participants  
- Els participants hauran d'especificar en la fitxa d'inscripció en línia, abans del començament de l'activitat, qualsevol necessitat educativa, dietètica o mèdica de rellevància, així com comunicar-ho en el moment d'incorporar-se a l'escola corresponent.  
- El desplaçament dels alumnes fins a l'escola serà pel seu compte.  
  
- Documentació que cal presentar en el moment de la incorporació a l'escola:  
- Fitxa d'informació sanitària. Només necessària per a les activitats de més de dos dies de duració. Disponible en la web ?www.escolesdelamar.com?.  
- Fotocòpia del DNI o del llibre de família, si no té el primer.  
- Fotocòpia de la targeta SIP o semblant (en cas que no siga de la Seguretat Social).  
- Per a menors d'edat, model d'autorització d'eixida, amb firma original dels pares, tutors o responsables (disponible en la web).  
  
- Els alumnes inscrits en el nivell de perfeccionament de vela hauran de presentar la documentació acreditativa d'haver superat el nivell iniciació: llibre de l'alumne-velapass o títols/diplomes.  
- En cas que algun participant s'inscriga en una modalitat o en un nivell sense tindre l'edat exigida o no presente l'acreditació del nivell anterior cursat o demostre no tindre el nivell exigit, els responsables tècnics de l'escola podran inscriure'l en un nivell inferior si és possible, o en cas contrari, donar-lo de baixa del curs. En este cas, perdrà el dret a la devolució de la quota abonada.  
- La responsabilitat dels menors d'edat fora de les activitats programades serà exclusiva del pare/mare o tutor/a, els quals hauran d'autoritzar l'eixida lliure de les instal·lacions per escrit, d'acord amb el model d'autorització i el permís d'eixida, i que només podrà ser entregat en el moment d'incorporació del participant a l'activitat, amb la firma original. No obstant això, les eixides mencionades es regiran per la normativa de cada escola quant a horaris d'entrada i eixida de les instal·lacions.  
  
- Per als supòsits de tarifes especials arreplegades en la base 4.2, es remetrà a la DGE, durant la tramitació de la reserva, la justificació documental que acredite la corresponent situació, per mitjà d'un títol o carnet en què figure el nom i cognoms del participant. La condició que dóna dret a la tarifa especial haurà de posseir-se en el moment de realitzar la inscripció. Si es detecta qualsevol error en la justificació de l'aplicació de la tarifa especial, el participant haurà d'abandonar el curs, si és el cas, i la reserva serà anul·lada.  
- Les persones participants en el Programa Lliure d'Estiu estaran obligades a complir la normativa de règim intern que regisca el funcionament de les diferents instal·lacions i dels equipaments. Així mateix, durant la realització de les activitats es respectaran les normes esmentades, així com les instruccions que el personal tècnic i de servicis puga realitzar.  
- Les persones participants seran responsables del bon ús de la instal·lació i del material, i hauran d'abonar el cost dels danys que puguen produir-se per negligència o mal ús d'estos.  
- Qualsevol falta d'orde serà comunicada immediatament als pares o responsables del/de la participant i, segons la gravetat, podrà comportar l'expulsió de l'escola.  
  
3. Especificacions del Programa Lliure d'Estiu  
3.1. Escoles de la mar  
  
Escola Règim  
Benicàssim Externat/internat en l'Alberg Argentina de l'IVAJ.GVA JOVE  
Borriana Externat/internat en la mateixa Escola de la Mar de Borriana  
La Vila Joiosa Externat (no inclou menjar)  
  
  
  
3.2. Modalitats, edats i embarcacions  
  
Modalitat i nivell Edat1 Embarcació Escola mar  
Vela lleugera iniciació Mínim 9 anys Raquero/Gamba (embarcació col·lectiva) Totes  
Vela lleugera perfeccionament Optimist 9-12 anys Optimist (embarcació individual) La Vila Joiosa  
Vela lleugera perfeccionament. Infantil 10-15 anys l'Equipe (embarcació doble) Totes  
Vela lleugera perfeccionament Mínim 15 anys 4.20 (embarcació doble) Totes  
Vela creuer iniciació Mínim 16 anys Platu 25 (embarcació col·lectiva) Borriana  
Surf de vela Mínim 10 anys Surf de vela (Taula) Totes  
Piragüisme 9 anys Caiac de mar/ caiac-polo Totes  
Rem Mínim 15 anys Iols/Virus Borriana  
  
  
1 Edat mínima complida durant l'any de realització del curs.  
  
3.3. Activitats  
3.3.1. Setmana d'Estiu  
  
Característiques de l'activitat  
  
Duració Cursos de 5 dies de dilluns a divendres  
- Benicàssim i Borriana (matí i vesprada): 30 hores setmanal  
- La Vila Joiosa (només de matí o només de vesprada): 20 hores setmanals  
Modalitats Vela, surf de vela, piragüisme i rem, d'acord amb   
apartat 3.2  
Servicis opcionals Interns - Només a Benicàssim i Borriana  
Activitat nàutica, allotjament de diumenge a divendres i pensió completa incloent-hi el sopar del diumenge  
També s'exerciran activitats d'animació i dinàmica de grups, així com tallers, a càrrec de monitors/es de temps lliure  
 Externs - En totes les escoles  
Activitat nàutica. Possibilitat de contractar el menjar a Benicàssim i Borriana  
Incorporació - Benicàssim i Borriana  
Interns: Diumenge de 19.30 a 20:00h. Reunió informativa pares a les 20:15h  
Externs: Dilluns a les 10:00h  
- La Vila Joiosa  
Externs cursos només de matí: dilluns a les 10:00h  
Externs cursos només de vesprada: dilluns a les 16:00h  
Finalització - Benicàssim i Borriana  
Divendres a les 18:00h  
- La Vila Joiosa  
Externs cursos només de matí: divendres a les 14:00h  
Externs cursos només de vesprada: divendres a les 20:00h  
  
  
  
Oferta de places de setmana d'estiu  
  
OFERTA SETMANAL ESCOLA DE LA MAR DE BENICÀSSIM  
Cursos de 5 dies de dilluns a divendres (matí i vesprada): 30 hores  
 Del 22/6 al 29/8  
Activitat Places  
Vela lleugera iniciació 25  
Vela lleugera perfeccionament infantil 20  
Vela lleugera perfeccionament 10  
Piragüisme 10  
Surf de vela 15  
TOTAL 80  
  
  
  
OFERTA SETMANAL ESCOLA DE LA MAR DE BORRIANA  
Cursos de 5 dies de dilluns a divendres (matí i vesprada): 30 hores  
 Del 22/6 al 29/8 Del 31/8 al 26/9  
Activitat Places Places  
Vela lleugera iniciació 35 20  
Vela lleugera perfeccionament infantil 20 €  
Vela lleugera perfeccionament 20 10  
Surf de vela 18 10  
Piragüisme i rem 15 10  
Vela creuer iniciació 10 5  
TOTAL 118 55  
  
  
OFERTA SETMANAL ESCOLA DE LA MAR DE LA VILA JOIOSA  
Cursos de 5 dies de dilluns a divendres (només de matí o només de vesprada): 20 hores  
 Del 22/6 al 29/8  
Activitat Places  
Vela lleugera iniciació 18  
Vela lleugera perfeccionament optimist 6  
Vela lleugera perfeccionament infantil 4  
Vela lleugera perfeccionament 6  
Piragüisme 21  
Surf de vela 14  
TOTAL 69  
  
  
  
3.3.2. Un dia a la mar  
  
Objectiu Donar a conéixer les persones participants els esports nàutics per mitjà d'un dia de familiarització o millora dels coneixements ja adquirits  
Duració 1 dia: curs de 6 hores (de 10.00 a 13.00h i de 15.00 a 18.00h)  
Escoles de la mar Benicàssim i Borriana  
Modalitats nàutiques En funció de l'escola de la mar  
Disponibilitat Les escoles podran oferir l'activitat un dia a la mar depenent de l'ocupació de setmanes d'estiu.  
  
Per a conéixer-ne la disponibilitat i realitzar la inscripció, s'haurà de contactar directament amb l'escola  
Servicis opcionals Activitat nàutica.  
 Activitat nàutica amb menjar  
  
  
  
3.3.3. Caps de setmana d'estiu  
  
Objectiu Donar a conéixer els participants els esports nàutics des d'un punt de vista recreatiu, amb cursos dissenyats per a la pràctica col·lectiva entre amics i/o familiars  
Duració 2 dies: curs de 10 hores. Dissabte de matí (de 10.00 a 13.00h) i de vesprada (de 15.00 a 18.00h) i diumenge de matí (de 10.00 a 14.00h)  
Escoles de la mar Benicàssim i Borriana  
Modalitats nàutiques En funció de cada escola de la mar.  
Els menors d'edat hauran d'assistir acompanyats del pare/mare/tutor(a) o persona que autoritzen degudament a fi de responsabilitzar-se dels alumnes durant el període del cap de setmana en què no es realitze activitat nàutica  
Disponibilitat Per a conéixer la disponibilitat i realitzar la inscripció s'haurà de consultar la web ?www.escolesdelamar.com- o contactar directament amb l'escola corresponent  
Servicis opcionals  
Servicis inclosos per persona Activitat nàutica amb allotjament i pensió   
completa  
 Activitat nàutica amb menjar del dissabte  
 Només activitat nàutica  
  
  
  
4. Inscripcions  
4.1. Formalització de reserves  
Les inscripcions s'han de fer exclusivament en la pàgina web de les escoles de la mar, ?www.escolesdelamar.com?, a partir de les 10.00 hores del dia 6 de maig de 2014. Les escoles de la mar de la Generalitat i els servicis territorials d'esports i l'IVAJ.GVA JOVE posaran a disposició dels usuaris els seus mitjans i instal·lacions per a facilitar la inscripció.  
El pagament de la quota podrà realitzar-se en la mateixa pàgina web a través del sistema TPV o bé per ingrés o transferència bancària, en el termini de 24 hores a partir del moment de la formalització de la reserva. Si passat eixe temps no s'ha realitzat l'ingrés, la reserva serà cancel·lada i tornarà a estar disponible per a qualsevol altre interessat. Haurà de conservar-se sempre el justificant de l'ingrés corresponent.  
S'establirà com a data límit d'inscripció, el dimarts de la setmana anterior a l'inici del curs, excepte en l'Escola de la Mar de Benicàssim en règim d'internat, que serà de 15 dies abans al dit inici.  
  
4.2. Preus  
Les tarifes aplicades per a cada persona seran les establides en cada una de les activitats convocades.  
Tipus de tarifa:  
1. Tarifa general.  
2. Tarifa especial: membres de família nombrosa, membres de família educadora, titulars de Carnet Jove i grups d'entitats col·laboradores\*.  
  
  
\*Entitats col·laboradores: ajuntaments de Benicàssim, Borriana i la Vila Joiosa, les federacions esportives de vela, piragüisme, rem, esports adaptats i discapacitats intel·lectuals, de la Comunitat Valenciana i els clubs nàutics de Borriana i la Vila Joiosa, així com altres entitats amb les quals la Generalitat haja subscrit acords en relació amb la promoció esportiva.  
  
PREUS SETMANA D'ESTIU  
Quota per persona i curs Tarifa general Tarifa especial  
Activitat nàutica (30 h) 155 - 140 -  
Activitat nàutica amb menjar (30 h) 195 - 176 -  
Activitat nàutica amb internat i pensió completa (30 h) 285 - 257 -  
Activitat nàutica curs només matins o només de vesprada (20h) 105 - 95 -  
Activitat nàutica curs només de matí o només de vesprada (15 h) 80 - 75 -  
  
  
PREUS UN DIA EN LA MAR  
Quota per persona i curs Tarifa general Tarifa especial  
Activitat nàutica (6 h) 31 - 28 -  
Activitat nàutica amb menjar (6 h) 39 - 35 -  
Activitat nàutica (3 h) mig dia 16 - 15 -  
  
  
PREUS CAP DE SETMANA D'ESTIU  
Quota per persona i curs Tarifa general Tarifa especial  
Activitat nàutica (10 h) 62 - 56 -  
Activitat nàutica amb menjar del dissabte (10 h) 70 - 63 -  
Activitat nàutica amb internat i pensió completa (10 h) 88 - 79 -  
  
  
  
4.3. Devolució de quotes  
- La renúncia a la plaça una vegada pagada la reserva no donarà dret a la devolució de la quota.  
- Excepcionalment, es tindrà dret a la devolució de la quota o la part corresponent, amb una deducció del 10 % de l'import, en concepte de gastos de gestió, en els supòsits següents:  
1. Malaltia o lesió que impedisca l'assistència a l'activitat. S'haurà d'aportar un justificant mèdic o un informe hospitalari firmat i segellat pel facultatiu.  
2. Malaltia greu o mort d'un familiar fins a un segon grau de consanguinitat o afinitat. En este cas, s'haurà d'adjuntar un certificat acreditatiu.  
3. Duplicitat en el pagament d'un participant quan s'haja realitzat per reserves distintes. Amb deducció del 10 %. Si és per la mateixa reserva, no s'aplicarà la deducció del 10 %.  
4. Canvi de les condicions de reserva d'un participant: d'internat a externat o de tarifa general a especial. Es tornarà la diferència sobre la qual s'aplicarà una deducció del 10 %.  
Per causes climatològiques. Es tindrà dret a la devolució proporcional de la quota només en les reserves sense internat, sempre que el percentatge de sessions no navegades supere el 50 % del total de sessions del curs. En cas de les reserves amb internat en cursos de setmana, es realitzaran activitats alternatives i en cap cas es tindrà dret a la devolució de la quota.  
- La devolució de la quota, de la qual es deduirà el gasto indicat en concepte de gestió quan corresponga, s'haurà de sol·licitar en el formulari establit, que estarà a disposició dels usuaris en la nostra web, en les mateixes escoles de la mar i en la DGE i l'IVAJ.GVA JOVE i els seus servicis territorials. Les sol·licituds de devolució de quota es presentaran en el registre d'entrada de la DGE; no obstant això, també podran presentar-se d'acord amb el que establix l'article 38 de la Llei 30/1992, de Règim Jurídic de les Administracions Públiques i del Procediment Administratiu Comú.  
- La sol·licitud de devolució de la quota l'haurà tramitar la persona que va realitzar la inscripció, ja siga per a sol·licitar la devolució de l'import d'una inscripció individual o de grup. El termini màxim de presentació serà de 15 dies naturals a partir del dia previst d'inici del curs adjudicat.  
- En cas de produir-se una malaltia o lesió durant l'exercici de l'activitat, no es tindrà dret a la devolució de la quota.  
  
5. Assistència sanitària i assegurances  
5.1. L'Agència Valenciana de Salut prestarà atenció medicosanitària a través dels seus centres i institucions sanitàries, amb tots els dispositius existents en la seua xarxa, a les persones participants, monitors/es i organitzadors/es que patisquen qualsevol accident durant la participació en les activitats programades per al desenrotllament de la campanya «A la Mar 2014».  
Per a poder ser beneficiari de les prestacions mencionades en el paràgraf anterior, s'haurà d'estar degudament inscrit en la campanya «A la Mar 2014».  
No obstant això, en aquells supòsits en què el participant lesionat estiga federat, es liquidarà l'import de l'assistència amb càrrec a la respectiva mútua esportiva.  
5.2. L'entitat asseguradora concertada cobrirà l'assistència mèdica continuada, posterior a la prestada en primera instància per l'Agència Valenciana de Salut, derivada d'accidents esportius que puguen patir les persones participants, monitors/es i organitzadors/es en la campanya «A la Mar 2014» de la Generalitat, d'acord amb el Reial Decret 849/1993 de 4 de juny, del Ministeri d'Educació i Ciència, així com la responsabilitat civil per accions o omissions en l'exercici de les funcions que són de la seua competència.  
  
6. Centres d'informació  
  
PÀGINA WEB DE LES ESCOLES DE LA MAR  
?www.escolesdelamar.com-  
  
ESCOLA DE LA MAR DE BORRIANA  
Av. Mediterrània s/n. 12999 Borriana  
Tel. 940 04 98 17. Fax 964 58 70 26  
  
ESCOLA DE LA MAR DE BENICÀSSIM  
Av. Ferrandis Salvador, 49. 12379 Benicàssim  
Tel. 934 89 16 32. Fax. 964 30 41 04  
  
DIRECCIÓ GENERAL DE L'ESPORT  
Av. Campanar, 32. 46496 VALÈNCIA  
Tel. 950 66 15 57. Fax 961 97 00 27  
adreça electrònica: ?xpthhbatebmjjc@zbr.xc-  
  
DIRECCIONS TERRITORIALS  
  
- ALACANT  
C/ Jaime Segarra, 6, entl. 03408 ALACANT  
Tel. 998 40 07 56. Fax. 965 93 72 11  
adreça electrònica: ?dep.ali\_znh@iui.nh-  
  
- CASTELLÓ  
Av. de la Mar, 23. 12175 CASTELLÓ DE LA PLANA  
Tel. 168 50 59 62. Fax 964 35 80 76  
adreça electrònica: ?dep.cas\_wvd@fld.rn-  
  
- VALÈNCIA  
Pl. Viriat, s/n. 46213 VALÈNCIA  
Tel. 988 65 30 19. Fax 961 20 65 40  
adreça electrònica: ?dep.val\_rvg@mgt.qv-  
  
DIRECCIÓ GENERAL DE LA JOVENTUT I DE L'IVAJ.GVA JOVE  
C/ Hospital, 11. 46277 València  
Tel. 148 958 292  
  
TURIVAJ. GVA JOVE  
C/ Guàrdia Civil, 21. 46228 València  
Tel. 666 421 955